ועדת הכספים, כנסת 17, פרוטוקול מספר 293, 2007-01-23 12:25

יעקב ליצמן: אני פותח את ישיבת ועדת הכספים.

גלית יעקובוב: במסגרת ההקלות שהשר התחייב אליהן והוא מתחיל להריץ אותן.

גלית יעקובוב: ההקלה הראשונה היא להורה חד-הורי שיש לה ילדים עד גיל 12, אז התוכנית האישית הקבועה תהיה של 22 שעות ולא 30 שעות.

גלית יעקובוב: מי שיש להם 5 ילדים עד גיל 12, משפחות ברוכות ילדים, 22 שעות.

גלית יעקובוב: כל מי שיידרש פעם ראשונה להגיע למרכז תעסוקה, בחודש הראשון יהיה 15 שעות ולא 30 שעות, כדי שהוא יוכל להתאקלם, ובכל מקרה תהיה הרחבה, אם יוחלט על הרחבה, אנחנו חוזרים על מה שהיה בתחילת התוכנית, שלושה חודשים ראשונים יהיה שיקול דעת להפחית לשלוש שעות במרכזים בלי שיצטרכו להגיע לוועדות.

לימור בן-דרור: יש לנו הערה על עצם זה שחותמים על הארכת התוכנית.

יעקב ליצמן: זה לא העניין.

יעקב ליצמן: אנחנו לא דנים על תוכנית ויסקונסין.

לימור בן-דרור: ההערות הספציפיות כבר הועברו בכתב.

ראובן ריבלין: האם את מתנגדת שנצביע בעד?

לימור בן-דרור: אני מבקשת לעיין בזה.

רן מלמד: אנחנו מברכים על ההקלות האלה.

רן מלמד: אנחנו חושבים שצריך לאשר אותן.

רן מלמד: ועדת תמיר המליצה על התקנות האלה לפני חמישה חודשים וחבל שזה נדחה עד עתה.

רן מלמד: זה לא קשור לנושא של הרחבה או הארכת החוק שהוא נושא אחר.

רן מלמד: מה שאני כן רוצה להביא בפני חברי הכנסת זה רעיון שאנחנו חושבים שצריך להיות להקלה נוספת שאולי תבוא דווקא מתוך הוועדה והיא בתחום השירות בקהילה שהיום הופך להיות בעצם עבודות שירות.

רן מלמד: אנחנו מציעים שמתוך התקציב של שירותים תומכי עבודה שיש במרכזי התעסוקה, לכל מי ששולחים אותו לשירות בקהילה, ישלימו את גמלתו עד לשכר מינימום.

ראובן ריבלין: זה לא מותנה באישור שלנו את ההקלות.

רן מלמד: זה לא מותנה.

רן מלמד: אני מעלה את זה כבקשה לוועדה ואני ממליץ לוועדה לאשר.

יעקב ליצמן: מי בעד?

יעקב ליצמן: מי נגד?

יעקב ליצמן: מי נמנע?

יעקב ליצמן: תקנות המדיניות הכלכלית לשנת הכספים 2004 (תיקוני חקיקה) (שילוב מקבלי גמלאות בעבודה) (הוראת שעה) (הפחתת היקף השעות המזערי של תכנית אישית לסוגי משתתפים) (תיקון מס' 2), התשס"ז-2007 אושר פה אחד תודה רבה.

יעקב ליצמן: הישיבה נעולה.